b'\n_START_ARTICLE_\nGuale\n_START_SECTION_\nJezik\n_START_PARAGRAPH_\nGuale se jezi\xc4\x8dno klasificiraju u porodicu Muskhogean govornika na temelju naziva njihovih sela i tituli "mico" (poglavica kod Creeka). Njihovi prvi susjednici srodnici bili su Cusabo Indijanci.\n_START_SECTION_\nPovijest i etnografija\n_START_PARAGRAPH_\nPovijest Guale Indijanaca na obali Georgije, ka\xc5\xbee (Larson 1978), datira negdje od 2200. pr. Kr. pa do 1680.-tih godina kada su zbog napada sjevernijih plemena morali oti\xc4\x87i iz svog kraja na otoke San Pedro, Santa Maria i San Juan sjeverno od St. Augustine a dio i u Sjevernu Karolinu. Godine 1702. oni se priklju\xc4\x8duju Yamaseema u tzv. Yamasee Waru, nakon \xc4\x8dega 1715. ulaze u konfederaciju Creek. O njima se \xc4\x8duje posljednji puta 1726. da \xc5\xbeive na dvije misije blizu St. Augustine pod imenom "Iguaja nation."_NEWLINE_Swanton procjenjuje da je njihov broj 1650. iznosio oko 4,000, od \xc4\x8dega ih je 1700. preostalo svega 500. Njihovoh potomaka danas mo\xc5\xbeda ima me\xc4\x91u Creek Indijancima u Alabami i Oklahomi._NEWLINE_Na obali Georgije, domovini Guale Indijanaca, sve do 1150. nove ere, ka\xc5\xbee ameri\xc4\x8dki arheolog (DePratter 1979), njezini su stanovnici \xc5\xbeivjweli od ribolova, lova i uzgajanih biljaka. Profesorica Reitz (1983) sa \'University of Georgia\' navodi da je obala Georgije jedan od najbogatijih resursa hrane morskog porijekla na svijetu, a riba je kod njih, Scarry (1985), veoma \xc4\x8desta u prehrani, a jeli su je zajedno uz \xc5\xa1koljke i divlje i uzgajano bilje (kukuruz). Dolaskom \xc5\xa0panjolaca na\xc4\x8din \xc5\xbeivota Indijanaca uveliko \xc4\x87e se izmjeniti. Misionari \xc4\x87e Indijancima nametati sjedila\xc4\x8dki na\xc4\x8din \xc5\xbeivota i intemnzivnu agrikulturu i promicati kr\xc5\xa1\xc4\x87anstvo. Sve ove promjene, kao i gubitak populacije u ratovima, dovest \xc4\x87e do propadanja kulture Guale Indijanaca i njihovog kona\xc4\x8dnog nestanka.'